armvectores/hy_wikipedia_2023 huggingface dataset:
Solo (երգ, Clean Bandit)

«Solo» (հայ.՝ «Մենակ»), էլեկտրոնային երաժշտության բրիտանական Clean Bandit խմբի երգը, որ ձայնագրվել է ամերիկացի երգչուհի Դեմի Լովատոյի մասնակցությամբ և Կամիլլա Պերսելի վոկալով։ Երգը թողարկվել է 2018 թվականի մայիսի 8-ին որպես սինգլ Atlantic Records լեյբլում։ Երգի տեքստը գրել են Գրեյս Չատտոն, Ջեք Փաթերսոնը, Դեմի Լովատոն, Կամիլլա Պերսելը և Ֆրեդ Գիբսոնը։
Երգն զբաղեցրել է առաջին հորիզոնականն Ավստրիայի, Բելգիայի, Հունգարիայի, Իռլանդիայի, Իսրայելի, Լիտվայի, Լեհաստանի, Ռուսաստանի, Սլովակիայի, Մեծ Բրիտանիայի, Ֆինլյանդիայի, Չեխիայի և Շվեյցարիայի հիթ-շքերթներում։ Այն հավաստագրվել է որպես ոսկե Բելգիայում, Դանիայում, Ֆրանսիայում, Գերմանիայում և Նոր Զելանդիայում, որպես պլատինե՝ Ավստրալիայում, Կանադայում, Իտալիայում, Իսպանիայում, Միացյալ Նահանգներում և Մեծ Բրիտանիայում։
«Solo» երգը դարձել է ամենաշատ որոնվող երգը Shazam-ում. այն փորձել են գտնել 9,1 մլն անգամ։


== Կոմպոզիցիա ==
«Solo» լավատեսական էլեկտրոնային պարային երգ է մաստուրբացիայի մասին, չնայած «կոտրված սրտին»։ Երգը գրվել է սի մինոր բանալով թեմպի 105 հարված րոպեում չափով, Bm-A-F♯m-G պրոգրեսիայի հետ համատեղ և Լովատոյի վոկալով A3 до D5։ Նկարագրված լինելով որպես «ամառվա հիմն»՝ երգը բացվում է «լողացող ստեղծագործությամբ»։ Երաժշտական շարքը կազմված է սինթեզատորներից և վոկոդերի էֆեկտներով, ինչը հիշեցնում է «Anywhere» երգը Ռիտա Օրայի կատարմամբ։


== Կոմերցիոն հաջողություն ==
Մեծ Բրիտանիայում երգը հասել է առաջին հորիզոնականին՝ դառնալով բրիտանական չորրորդ «հիթ-փոփերը» Clean Bandit խմբի համար և առաջինը Դեմի Լովատոյի համար։ Ավստրալիայում երգը հասել է յոթերորդ հորիզոնականին՝ դառնալով Clean Bandit-ի չորրորդ և Դեմի Լովատոյի երկրորդ սինգլը, որ ընգրկվել է երկրի հիթ-շքերթի լավագույն տասնյակում։ Երգն զբաղեցրել է առաջին հորիզոնականն Ավստրայում, Չեխիայում, Ֆինլյանդիայում, Գերմանիայում, Հունգարիայում, Իռլանդիայում, Իսրայելում, Լիտվայում, Լեհաստանում, Ռուսաստանում, Սլովակիայում և Շվեյցարիայում, ինչպես նաև ընդգրկվել է լավագույն տասնյակում Ավստրալիայում, Բելգիայում, Խորվաթիայում, Դանիայում, Ֆրանսիայում, Հունաստանում, Լատվիայում, Լիբանանում, Նորվեգիայում, Պորտուգալիայում, Ռումինիայում, Շոտլանդիայում, Սինգապուրում, Սլովենիայում, Շվեդիայում և Շվեյցարիայում։


== Թողարկում ==
Թվային ներբեռնում«Solo» (featuring Demi Lovato) — 3:42Թվային ներբեռնում — Wideboys remix«Solo» (featuring Demi Lovato) (Wideboys remix) — 3:08Թվային ներբեռնում — acoustic version«Solo» (featuring Demi Lovato) (acoustic) — 3:45Թվային ներբեռնում — Ofenbach remix«Solo» (featuring Demi Lovato) (Ofenbach remix) — 3:48Թվային ներբեռնում — Sofi Tukker remix«Solo» (featuring Demi Lovato) (Sofi Tukker remix) — 3:24Թվային ներբեռնում — M-22 remix«Solo» (featuring Demi Lovato) (M-22 remix) — 5:15Թվային ներբեռնում — Latin remix«Solo» (featuring Demi Lovato) (Latin remix) — 3:42Թվային ներբեռնում — Yxng Bane remix«Solo» (featuring Demi Lovato) (Yxng Bane Remix) — 3:41Թվային ներբեռնում — Seeb remix«Solo» (featuring Demi Lovato) (Seeb remix) — 3:14


== Հիթ-շքերթներ և հավաստագրումներ ==


== Թողարկման պատմություն ==


== Մրցանակներ և անվանակարգեր ==


== Ծանոթագրություններ ==
Անկումային արվեստ

Անկումային արվեստ, դեկադենտություն (լատ.՝ decadentia-անկում), իմպերիալիզմի դարաշրջանի բուրժուական արվեստում տարածված անկումային հոսանքների ընդհանուր անունը։
Անկումային արվեստի տեսական հիմքը սուբյեկտիվ իդեալիզմն է, «արվեստը արվեստի համար» տեսությունը, որ հասցվում է իր ծայրահեղ արտահայտությանը։ Գաղափարայնությանը, ժողովրդայնությանը, ռեալիզմին, դասական արվեստի սկզբունքներին անկումային արվեստը հակադրում է բուրժուական անհատապաշտությունը, սուբյեկտիվիստական կամայականությունը, միստիկան, հրաժարումը կյանքի ճանաչողությունից։ Ոչ սակավ անկումային արվեստը ստանում է բացահայտ հակադեմոկրատական և հակահումանիստական բնույթ, քարոզում է պատերազմի, ռասիզմի, անբարոյականության պաշտամունք։ Անկումային արվեստի բազմաթիվ, հատկապես՝ արդի հոսանքներին բնորոշ է կերպարի ավերումը, գեղարվեստական ձևի հեղափոխումը։


== Տես նաև ==
Ֆորմալիզմ
Պայտա (Վիկոշմայի վտակ)

Անվան այլ կիրառումների համար տե՛ս՝ Պայտա (այլ կիրառումներ)Պայտա (ռուս.՝ Пайта), գետ Ռուսաստանում, հոսում է Կոմի Հանրապետությունով, Արխանգելսկի մարզով։ Գետաբերանը գտնվում է Վիշկոմա գետի ձախ ափին՝ 24 կմ հեռավորության վրա։ Գետի երկարությունը կազմում է 14 կմ։


== Ջրագրության տվյալներ ==
Ռուսաստանի ջրային գրանցամատյանի տեղեկությունների համաձայն՝ գետը պատկանում է Դվինսկո Պեչարսկի ավազանային շրջանին, գետի ջրատնտեսային տեղամասը՝ Մեզեն, գետի ենթաավազանը՝ բացակայում է, գետի գետային ավազանը՝ Մեզեն։
Ըստ աշխարհագրական տեղեկատվական համակարգի՝ ջրային բաժնի տարածքում Ռուսաստանի Դաշնության պատրաստած դաշնային գործակալության ջրային ռեսուրսների՝

Ջրային օբյեկտի կոդը հանրային գրանցմամբ — 03030000112103000048396
Կոդը ըստ հիդրոլոգիական հետազոտության (ՌԴ) — 103004839
Ավազանի կոդը — 03.03.00.001
Ծավալի համարը ըստ ՌԴ-ի — 03
Թողարկումը ըստ ՌԴ-ի — 0


== Ծանոթագրություններ ==
Բարդուղյան

Բարդուղյան, հայկական ազգանուն։


== Ազգանունը կրողներ ==
Պարույր Բարդուղյան (19-րդ դար-?), գրող։


== Տես նաև ==
Բարդողիմյան
Բարդողիմոսյան
Բարդուղիմեոսյան
Բարդուղիմոսյան


== Ծանոթագրություններ ==
Բուգսկոե (գյուղ, Վոզնեսենսկի շրջան)

Անվան այլ կիրառումների համար տե՛ս՝ ԲուգսկոեԲուգսկոե (ուկրաիներեն՝ Бузьке), գյուղ Ուկրաինայի Նիկոլաևի մարզի Վոզնեսենսկի շրջանում։ Հիմնադրվել է 1790 թվականին։
2001 թվականի տվյալներով Բուգսկոե գյուղում բնակվում էր 2 043 մարդ։ Բնակավայրը զբաղեցնում է 3772 կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Թելա

Թելա (վրաց.՝ თელა), գյուղ Վրաստանում։ Գտնվում է Կախեթի մարզի Լագոդեխի շրջանում։


== Բնակչություն ==
Ըստ 2014 թվականի մարդահամարի տվյալների, գյուղի բնակչությունը կազմում է 779 մարդ։


== Ծանոթագրություններ ==
Տաճատ Ալեքսանյան

Տաճատ Պետրոսի Ալեքսանյան (մայիսի 7, 1898(1898-05-07), Կարս, Կարսի մարզ, Կովկասյան երկրամաս, Ռուսական կայսրություն - մարտի 23, 1972(1972-03-23), Երևան, Հայկական ԽՍՀ, ԽՍՀՄ), փիլիսոփայական գիտությունների թեկնածու (1949)։ ՀԽՍՀ գիտության վաստակավոր գործիչ (1968)։
Քիմիական գիտությունների դոկտոր, պրոֆեսոր Վիլեն և բալետի արտիստուհի, ՀՀ վաստակավոր արտիստ Դոնարա Ալեքսանյանի հայրն է։


== Կենսագրություն ==
Տաճատ Ալեքսանյանը ծնվել է 1898 թվականի ապրիլի 25-ին (մայիսի 7) Արևմտյան Հայաստանի Կարս քաղաքում։ 1929 թվականից դասավանդել է Մոսկվայի, Թիֆլիսի, 1933 թվականից՝ Երևանի բուհերում, 1961-1964 թվականներին` ՀՊՄՀ փիլիսոփայության ամբիոնի վարիչ։
Աշխատությունները վերաբերում են իմացաբանության հարցերին։ Ռուսերենից թարգմանել է Գեորգ Հեգելի «Փիլիսոփայության ներածությունը» (1964)։


== Երկեր ==
«Մարքսիզմ-լենինիզմի հիմունքները» դասընթացի պլանը։ Համալսարանների, տեխնիկական, գյուղատնտեսական, բժշկական, արվեստագիտական և մանկավարժական բարձրագույն ուսումնական հաստատությունների համար։ Պետական հեռակա մանկավարժական ինստիտուտ, Մարքսիզմ-լենինիզմի հիմունքների ամբիոն, Երևան, Հեռակա մանկավարժական ինստիտուտի հրատարակչություն, 1944։
«Մարքսիզմ-լենինիզմի հիմունքները» դասընթացի պլանը։ (Համալսարանների և ինստիտուտների պատմական, լեզվագրական և արվեստագիտական ֆակուլտետների համար)։ Երևանի պետական մանկավարժական ինստիտուտ, Մարքսիզմ-լենինիզմի ամբիոն, Երևան, Հեռակա մանկավարժական ինստիտուտի հրատարակչություն, 1945։
Փիլիսոփայական ընտիր երկեր։ [2 հտ.], Երևան, Հայպետհրատ, 1948 (հեղինակակից)։
Մարքս-լենինյան թեորիայի մի քանի հարցերը Ստեփան Շահումյանի երկերում։ Երևան, Հայպետհրատ, 1957։
Ստեփան Շահումյանը որպես մարտնչող մատերիալիստ։ Երևան, Հայկական ՍՍՌ քաղաքական և գիտական գիտելիքների տարածման ընկերություն, 1957։
Վ. Ի. Լենինի պայքարը ռևիզիոնիզմի դեմ։ (Դասախոսության թեզիսներ)։ Երևան, ՀՍՍՌ քաղ. և գիտ. գիտելիքների տարածման ընկ., 1958:
Պրակտիկայի դերն իմացության մեջ։ (Զգայություն և ընկալում)։ Երևան, Հայպետհրատ, 1959 (հեղինակակից)։
Փիլիսոփայության ներածություն։ Փիլիսոփայական պրոպեդևտիկա։ Երևան, Հայպետհրատ, 1964 (հեղինակակից)։
Վ. Ի. Լենինի պայքարը ռեվիզիոնիզմի ու դոգմատիզմի դեմ և արդիականությունը։ Երևան, Հայպետհրատ, 1964 (հեղինակակից)։
Հոգեկանի զարգացման պրոբլեմները։ ՌՍՖՍՀ մանկավարժական գիտությունների ակադեմիա, Երևան, «Լույս», 1968 (հեղինակակից)։


== Ծանոթագրություններ ==
Իռլանդիայի հանրապետական բանակ

Իռլանդիայի հանրապետական բանակ, ԻՀԲ (իռլանդերեն՝ Óglaigh na hÉireann, անգլ.՝ Irish Republican Army), իռլանդական հեղափոխական զինված կազմակերպություն, որի նպատակն էր Իռլանդիայում բրիտանական տիրապետության տապալումը և իռլանդական անկախ հանրապետության հաստատումը։ Ծագել է «Իռլանդացի կամավորներ» զինված խմբավորումից, որը հիմադրվել է 1913 թվականին և ձեռնարկել 1916 թվականի իռլանդական ապստամբությանը։ 1919 թվականին նոր հռչակված Իռլանդիայի խորհրդարանը («Դոյլ Էրեն») «Իռլանդացի կամավորներ» խմբավորումը ճանաչել է իբրև Իռլանդիայի Հանրապետության օրինական բանակ։ Իռլանդիայի անկախության պատերազմի (1921-1922) ընթացքում ԻՀԲ-ը պարտիզանական պատերազմ է մղել բրիտանական իշխանությունների դեմ։ ԻՀԲ-ի փաստացի ղեկավարն էր Մայքլ Քոլինզը, որը զբաղեցնում էր ԻՀԲ-ի հետախուզական վարչության պետի պաշտոնը։
Անկախության պատերազմի ավարտից և Մեծ Բրիտանիայի և Իռլանդիայի միջև հաշտությամ պայմանագրի կնքումից հետո ԻՀԲ-ը բաժանվել է պայմանագրին դեմ և պայմանագրին կողմ հանդես եկող ճամբարների։ Պայմանագրին կողմ հանդես եկող մասը Մայքլ Քոլինզի գլխավորությամբ վերակազմվեց, դառնալով նորաստեղծ Իռլանդական Ազատ Պետության Ազգային բանակը։ Պայմանագրին դեմ և պայմանագրին կողմ հանդես եկող ուժերը կռվեցին Իռլանդիայի քաղաքացիական պատերազմում (1922-1923), ինչի արդյունքում հաղթել է պայմանագրին կողմ հանդես եկող կողմը։ ԻՀԲ-ի որոշ մնացորդներ ընդհատակ են անցել քաղաքացիական պատերազմից հետո և պարբերաբար գործողություններ ձեռնարկել Իռլանդական Ազատ Պետության իշխանությունների և Հյուսիսային Իռլանդիայում բրիտանական իշխանություններ դեմ։ 1919-1922 թվականների գործած ԻՀԲ-ը երբեմն կոչվում է «հին ԻՀԲ» այդ անվան տակ գործած հետագայի խմբավորումներից այն տարբերակելու համար։


== Ծանոթագրություններ ==
Բժշկության կամ ֆիզիոլոգիայի Նոբելյան մրցանակի դափնեկիրների ցանկ

Բժշկության կամ ֆիզիոլոգիայի Նոբելյան մրցանակ (շվեդերեն՝ Nobelpriset i fysiologi eller medicin), ամենամյա միջազգային պատվավոր պարգև, որը շնորհվում է ֆիզիկայի, քիմիայի, ֆիզիոլոգիայի, բժշկագիտության, գրականության, տնտեսագիտության (1969 թվականից) բնագավառների ամենաակնառու աշխատանքների և ի նպաստ խաղաղության ամրապնդմանը ծավալած գործունեության համար։
Պատվավոր մրցանակ՝ ֆիզիոլոգիայում և բժշկությունում գիտական մեծ նվաճումների համար, որը ամեն տարի պարգևատրել է Նոբելյան հիմնադրամը Ստոկհոլմում։ 5 նոբելյան մրցանակներից մեկը։
Բժշկության կամ ֆիզիոլոգիայի Նոբելյան մրցանակը շնորհվում է ամեն տարի՝ սկսած 1901 թվականից, բայց 1915, 1916, 1917, 1918, 1921, 1925, 1940, 1941 և 1942 թվականներին չի շնորհվել։ Առաջին անգամ մրցանակը ստացել է Էմիլ Ադոլֆ ֆոն Բերինգը։


== Պատմություն ==
Բժշկության և ֆիզիոլոգիայի նոբելյան մրցանակը Ալֆրեդ Նոբելը ստեղծել է իր կամքով, որը հաստատվել է Փարիզում 1895 թվականի նոյեմբերի 27-ին։


== Դափնեկիրների ցանկ ==

1900-ական թթ. •
1910-ական թթ. •
1920-ական թթ. •
1930-ական թթ. •
1940-ական թթ. •
1950-ական թթ.

1960-ական թթ. •
1970-ական թթ. •
1980-ական թթ. •
1990-ական թթ. •
2000-ական թթ. •
2010-ական թթ.


=== 1900-ական թվականներ ===


=== 1910-ական թվականներ ===


=== 1920-ական թվականներ ===


=== 1930-ական թվականներ ===


=== 1940-ական թվականներ ===


=== 1950-ական թվականներ ===


=== 1960-ական թվականներ ===


=== 1970-ական թվականներ ===


=== 1980-ական թվականներ ===


=== 1990-ական թվականներ ===


=== 2000-ական թվականներ ===


=== 2010-ական թվականներ ===

1900-ական թթ. •
1910-ական թթ. •
1920-ական թթ. •
1930-ական թթ. •
1940-ական թթ. •
1950-ական թթ.

1960-ական թթ. •
1970-ական թթ. •
1980-ական թթ. •
1990-ական թթ. •
2000-ական թթ. •
2010-ական թթ.


== Վիճակագրությունը ըստ երկրների ==


== Ծանոթագրություններ ==


== Գրականություն ==
Чолаков В. Нобелевские премии: учёные и открытия / Пер. с болг. А. С. Никольского; под ред. и с предисл. д-ра хим. наук А. Н. Шамина. — М.: Мир, 1987. — (Библиотечная серия). — 100 000 экз.


== Արտաքին հղումներ ==
Նոբելյան մրցանակի պաշտոնական կայք (անգլ.)
Наука и техника: Нобелевские лауреаты: Премия по физиологии и медицине
Official website of the Nobel Foundation
(6587) Բրասսենս

(6587) Բրասսենս (անգլ.՝ Brassens), աստերոիդ աստերոիդների հիմնական գոտում։ Հայտնաբերվել է 1984 թվականի նոյեմբերի 27-ին CERGA հետազոտական կենտրոնի կողմից Կոսոլում։
Միջին հեռավորությունը Արեգակից կազմում է 2,454403 ա. մ., առավելագույնը մոտենում է 2,2926 ա. մ. հեռավորության վրա և հեռանում 2,6162 ա. մ.։ Արեգակի շուրջ մեկ ամբողջական պտույտ է կատարում 1404,49 երկրային օրվա ընթացքում, իր ուղեծրով շարժվելով միջինում 0,256322 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 4,92° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(6587) Բրասսենս աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Դևյատկինա

Դևյատկինա (ռուս.՝ Девяткина), գետ Ռուսաստանում, հոսում է Արխանգելսկի մարզում։ Գետաբերանը տեղակայված է Ունժիցա գետի աջ ափով՝ 4 կմ հեռավորության վրա։ Գետի երկարությունը 12 կմ է։


== Ջրային գրանցամատյանի տվյալներ ==
Ռուսաստանի ջրային գրանցամատյանի տվյալների համաձայն՝ պատկանում է Դվինսկո Պեչարսկի ավազանային շրջանին, գետի ջրատնտեսային տեղամասը՝ հյուսիսային Դվինա գետն է, գետի ենթաավազանը Վիչեգդա և Վագա գետերն են։ Գետի գետային ավազանը Հյուսիսային Դվինան գետն է՝ մինչև հյուսիսային Դվինի միախառնման կետը։ Գետավազանը՝ Հյուսիսային Դվինա։
Տվյալներն ըստ ջրային ռեսուրսների ֆեդերատիվ տեսչության.

Ջրային օբյեկտի, պետական ջրային գրանցման կոդը - 03020300112103000027234
Հիդրոլոգիական ուսումնասիրությունների կոդը -  103002723
Ավազանի կոդը -  03.02.03.001
Հիդրոլոգիական ուսումնասիրությունների հատորի համարը - 03
Թողարկումն ըստ հիդրոլոգիական ուսումնասիրությունների - 0


== Ծանոթագրություններ ==


== Արտաքին հղումներ ==
ՌԴ ջրային ռեսուրսների էկոլոգիան Archived 2015-05-26 at the Wayback Machine.
Վանեսա Պարադի

Վանեսա Շանտալ Պարադի (ֆր.՝ Vanessa Chantal Paradis, դեկտեմբերի 22, 1972(1972-12-22), Saint-Maur-des-Fossés), ֆրանսիացի դերասանուհի, երգչուհի և ֆոտոմոդել։  Առաջին անգամ ֆիլմում նկարահանվել է 1989 թվականին։ Բազմիցս նկարահանվել է Ժերար Դեպարդիեի, Ժան Ռենոյի հետ։ Մինչև 2012 թվականի հունիսը եղել է դերասան Ջոնի Դեփի կինը։ Վանեսայի քույրը՝ Էլիսոնը նույնպես դերասանուհի է։


== Ծանոթագրություններ ==


== Հղումներ ==
Պաշտոնական կայք էջը Archived 2011-09-02 at the Wayback Machine. (ֆր.)
Վանեսա Պարադի Ֆեյսբուքում
Գևորգ Հովհաննիսյան (մանկավարժ)

Գևորգ Հովհաննեսի Հովհաննիսյան (1910, Վաղարշապատ, Երևանի նահանգ, Կովկասի փոխարքայություն, Ռուսական կայսրություն - անհայտ), հայ մանկավարժ։ ՀԽՍՀ վաստակավոր մանկավարժ։ Հայրենական մեծ պատերազմի մասնակից։ ԽՄԿԿ անդամ (1940):


== Կենսագրություն ==
Գևորգ Հովհաննիսյանը ծնվել է 1910 թվականին, Էջմիածնում։ 1929 թվականին ավարտել է հայրենի գյուղի միջնակարգ դպրոցը, Հոկտեմբերյանի շրջանում զբաղվել ուսուցչական աշխատանքով, Մրգաշատ, ապա Մեծ Շահրիրար գյուղերի դպրոցներում եղել տնօրեն, դասավանդել պատմություն։ Ընտրվել է շրջանի լուսավորության աշխատողների արհմիության շրջկոմի նախագահ։ 1939 թվականին Լենինգրադի Ն. Կ. Կրուպսկայայի անվան կոմունիստական համալսարանն ավարտելուց հետո նշանակվել է  Հայաստանի լուսավորության նախարարությունում դասախոսական և էքսկուրսիոն բյուրոյի նախագահ։
1939 թվականին զորակոչվել է կարմիր բանակ, ծառայել միջինասիական զինվորական օկրուգում։ Սովորել է Թերմեզ քաղաքի հրետանային դպրոցում, ավարտելուց հետո նշանակվել է 83-րդ լեռնահրաձգային թուրքմենական դիվիզիայի 67-րդ հրետանային գնդի առաջին մարտկոցի հրամանատար։ 1940 թվականին Հովհաննիսյանը ընդունվել է ԽՄԿԿ շարքերը։
1942 թվականի նոյեմբերի 18-ին 83-րդ դիվիզիայում Հովհաննիսյանը մարտեր է մղել Տուապսեից հյուսիս արևելք, մասնակցել է Մոզդոկ, Կերչի, Սևաստոպոլի ազատագրման մարտերին։ 1944 թվականի սեպտեմբերին ավագ լեյտենանտ Հովհաննիսյանը նշանակվել է գնդի հրամանատարի տեղակալ։ Կռվել է 1-ին, 3-րդ ուկրաինական ռազմաճակատներում, մասնակցել է Լեհաստանի և Չեխոսլովակիայի ազատագրման մարտերին։ Հովհաննիսյանը պարգևատրվել է Հայրենական պատերազմի երկրորդ աստիճանի և Կարմիր աստղի շքանշաններով ու մի շարք մեդալներով։
1946 թվականին Հովհաննիսյանը զորացրվել է բանակից, աշխատանքի անցել Երևանի Փանոս Թերլեմեզյանի անվան նկարչական ուսումնարանում՝ որպես տնօրեն և պատմության ուսուցիչ։
1962 թվականին Հովհաննիսյանն արժանացել է ՀԽՍՀ վաստակավոր ուսուցչի կոչման, պարգևատրվել է մեդալներով և գովասանագրերով։


== Պարգևներ ==
«Կարմիր աստղի» շքանշան
ՀԽՍՀ վաստակավոր մանկավարժ
Հայրենական պատերազմի երկրորդ աստիճանի շքանշան


== Ծանոթագրություններ ==
Կրասնայա Պոլյանա (Ազովի շրջան)

Անվան այլ կիրառումների համար տե՛ս՝ Կրասնայա Պոլյանա (այլ կիրառումներ)Կրասնայա Պոլյանա (ռուս.՝ Красная Поляна), գյուղակ Ռուսաստանի Ռոստովի մարզի Ազովի շրջանում։ Մտնում է Ալեքսանդրովսկովո գյուղական համայնքի կազմի մեջ։ Ազով քաղաքից գտնվում է 70 կմ հեռավորության վրա։
Ստեպան Կովնիր

Ստեպան (Ստեֆան) Դեմյանովիչ Կովնիր (ռուս.՝ Степан Демьянович Ковнир, 1695, Gvozdiv, Վասիլկովի շրջան, Կիևի շրջան, Ուկրաինական ԽՍՀ - 1786, Կիև, Ռուսական կայսրություն), ուկրաինացի ճարտարապետ։
Կիև-Պեչորյան մայրավանքի ճորտերից, որտեղ և աշխատել է ավելի քան 60 տարի Պ. Ի. Նեելովի, Ի. Դ. Շեդելի, Ի. Դ. Գրիգորովիչ-Բարսկու ղեկավարությամբ։ Կովնիրի գործերից են՝ ուկրաինական բարոկկոյի ոճով կառուցված Կովնիրյան մասնաշենքը (1746-1772) և զանգակատներ մայրավանքում, պալատ, զանգակատուն Կիևում, Անտոնիի և Թեոդոսիի եկեղեցին զանգակատնով Վասիլկովոյում (1756-1758), եկեղեցի (1763-1767) Կիևի մոտ, Կլովյան պալատը (1754-1758, համահեղինակ)։


== Պատկերասրահ ==

		
		


== Ծանոթագրություններ ==
Դմիտրի Գրոմով

Դմիտրի Եվգենևիչ Գրոմով (ուկրաիներեն՝ Громов Дмитро Євгенович, մարտի 30, 1963(1963-03-30), Սիմֆերոպոլ, Ուկրաինական ԽՍՀ, ԽՍՀՄ), ուկրաինացի ֆանտաստ գրող։ Համահեղինակ Օլեգ Լադիժենսկու հետ միասին հայտնի է Հենրի Լայոն Օլդի կեղծանվամբ։


== Կենսագրություն ==
Դմիտրի Գրոմովը ծնվել է 1963 թվականի մարտի 30-ին Սիմֆերոպոլում։ 1969 թվականին տեղափոխվել է Սևաստոպոլ (Ղրիմ), իսկ 1974 թվականին՝ Խարկով, որտեղ և բնակվում է մինչ օրս։ 1980 թվականին, ավարտելով միջնակարգ դպրոցը, ընդունվել է Խարկովի պոլիտեխնիկական ինստիտուտի անօրգանական նյութերի տեխնոլոգիայի ֆակուլտետ։ 1986 թվականի ինստիտուտն գերազանցությամբ ավարտելուց հետո աշխատանքի է ընդունվել «Կարբոնատ»-ում որպես ինժեներ-քիմիկոս։ 1988 թվականին ընդունվել է Խարկովի պոլիտեխնիկական ինստիտուտի ընդհանուր և անօրգանական քիմիայի ամբիոնի ասպիրանտուրա, որն ավարտել է 1991 թվականին, սակայն ատենախոսություն չի պաշտպանել, քանի որ մինչ այդ գրեթե ամբողջությամբ անցել էր գրական գործունեության։
Ամուսնացել է 1989 թվականին, ունի 1989 թվականին ծնված որդի։
Հետաքրքրություններից է հարդ-ռոք ուղղության երաժշտությունը, մասնավորապես՝ Deep Purple խումբը, որի գործունեության մասին Դմիտրի Գրոմովը գրել և հրատարակել է մենագրություն, ունի կարատեի 2-րդ քյու (շագանակագույն գոտի), «Պելիկան» թատրոն-ստուդիայի դերասան է, որտեղ կատարել է շուրջ մեկ տասնյակ դերեր, որոնց կեսը՝ գլխավոր։


== Ստեղծագործական գործունեություն ==


=== Հենրի Լայոն Օլդի ===
Դմիտրի Գրոմովի գրական ստեղծագործությունների հիմնական մասը ստեղծվել է Հենրի Լայոն Օլդի կեղծանվամբ Օլեգ Լադիժենսկու համահեղինակությամբ։ Նրանց համատեղ ստեղծագործությունների մեծ մասը գրված է ֆանտաստիկայի ժանրում։
Համահեղինակությամբ նրանց գրական գործունեությունն սկսվել է 1990 թվականին։ Նրանց առաջին հրապարակումը «Գրավոր երջանկություն» պատմվածքն է (1991)։


=== Ինքնուրույն ստեղծագործություններ ===
Ֆանտաստիկ ստեղծագործություններ պարբերաբար գրում է 1976 թվականից։ Առաջին տպագրված գործը «Մահվան կոորդինատները» (1991) պատմվածքն է։
2004 թվականին թողարկվել է «Broken circle» օպերան Դմիտրի Գրոմովի բանաստեղծությունների հիման վրա։ Օպերան հիմնված է Գրոմովի «Խզված շրջան» պատմվածքի հիման վրա։ Ռոք օպերայի երաժշտությունը գրել է Ալեքսեյ Գորբովը։ Օպերայի սկավառակի թողարկումը զուգադիպել է Դմիտրի Գրոմովի ինքնուրույն պատմվածքների ու վիպակների «Անիծվածների ուղին» ժողովածուի հրատարակմանը, որը լույս է տեսել 2005 թվականին «Էկսմո» հրատարակչությունում։
Դմիտրի Գրոմովը գրել և հրատարակել է մենագրություն՝ նվիրված «Deep Purple» խմբին։


== Ծանոթագրություններ ==
Սուուռե-Կամբյա

Սուուռե-Կամբյա (էստ․՝ Suure-Kambja), գյուղ Էստոնիայի Տարտումաա նահանգի Կամբյա շրջանում։
2011 թվականի տվյալներով գյուղում բնակվում էր 82 մարդ։


== Տես նաև ==
Էստոնիայի վարչական բաժանում


== Ծանոթագրություններ ==


== Արտաքին հղումներ ==
Էստոնիայի բնակավայրերի անվանումները (հետխորհրդային շրջանի անվանափոխումներից հետո), http://www.eki.ee կայքում։ (անգլ.) և (էստոներեն)
Էստոնիայի բնակչության վիճակագրությունը; «Էստոնիայի վիճակագրություն» պետական գործակալության կայքում։ (էստոներեն)
Ժոաո Ավելանժ

Ժոաո Ավելանժ (մայիսի 8, 1916(1916-05-08)[…], Ռիո դե Ժանեյրո, Բրազիլիա - օգոստոսի 16, 2016(2016-08-16)[…], Ռիո դե Ժանեյրո, Բրազիլիա), ՖԻՖԱ-ի յոթերորդ նախագահը (1974 - 1998 թթ.)։ Նա Բրազիլիայի քաղաքացի է։ Ավելաժը երկու օլիմպիական խաղերի մասնակից է։ 1936 թվականին մասնակցել է Բեռլինի օլիմպիական խաղերում, որպես լողորդ։ Սպորտային գործունեությունը ավարտելուց հետո 1955 թվականից մինչև 1963 թվականը նա եղել է Բրազիլիայի ազգային օլիմպիական կոմիտեի անդամ։ Իսկ 1963 թվականից մինչև 2011 թվական եղել է ՄՕԿ-ի անդամ։


== Գործունեություն ==
2012 թվականի ամռանը շվեյցարական Ցուգ գավառը Ավելանժին մեղավոր ճանաչեց կաշառք վերցնելու համար։
Ավերանժի հետ մեկ տեղ մեղավոր է ճանաչվել Ռիկարդո Տեյշերը։ Կաշառքի չափը, որը ստացել են նախկկին ՖԻՖԱ-ի նախագահը և իր փեսան 1992 թվականին, մոտավորապես 41 միլիոն ֆրանկ էր։ Դատարանը հրապարակել էր փաստաթղթեր, որից երևում էր, որ կաշառքի ստացումը սովորական երևույթ էր ՖԻՖԱ-ի 1970 անկան թվականների կառուցքածքում։ Օրինակ 1980-1998 թվականներին ՖԻՖԱ-ն կապ ունի ԻՍԼ մարկետինգային ընկերության սկանդալային պատմության հետ, որի ժամանակ ԻՍԼ-ը վճարել էր ՖԻՖԱ-ի պաշտոնյաներին 123 միլիոնից ոչ պակաս։


== Մրցանակներ ==
Նա պատվո լեգիոնի ասպետի կոչում է ստացել, ստացել է կառավարական մրցանակներ Բրազիլիայի, Պորտուգալիայի, Շվեյցարիայի, Իսպանիայի կողմից։


== Ծանոթագրություններ ==
Իվանա Անդրլովա

Իվանա Անդրլովա (չեխ․՝ Ivana Andrlová, հոկտեմբերի 28, 1960(1960-10-28), Վիսոկե Միտո), թատրոնի, կինոյի, հեռուստատեսության չեխ  հնչյունավորող դերասանուհի։


== Կենսագրություն ==
Ծնվել է Չեխիայի Վիսկո-Միտոյում։ Պրահայի թատրոնի դերասանուհի է։ Բարձրագույն կրթությունը ստացել է Պրահայի կոնսերվատորիայում։


== Ընտրված ֆիլմաշար ==


==== դերասանուհի ====
1976 — Ենթավարձակալ (ֆիլմ) (Podnájemníci)
1978 — Արքայազնը և երեկոյան աստղը (ֆիլմ) / (Princ a Večernice)
1979 — Արաբելլա (հեռուստասերիալ)  (Arabela)
1980 — Մայոր Զեմանի երեսուն պատահարները (հեռուստաֆիլմ) (30 případů majora Zemana)
1981 — Հյուրեր գալակտիկայից  (Monstrum z galaxie Arkana)
1982 — Կանաչ փողոցը (ֆիլմ) / (Zelená vlna)
1982 — Վիշապի ցանկապատի համար  Za humny je drak
1982 — Լավ ջուրը (ֆիլմ)  (Dobrá Voda)
1984 — Շտապօգնություն (հեռուստաֆիլմ, Չեխոսլովակիա) (Sanitka)
1986 — Ջահել գինին (ֆիլմ)  (Mladé víno)
1992 — Վզնոց (հեռուստաֆիլմ)  (Náhrdelník)


== Չեխական դուբլ ==
Բևեռլի Հիլզ, 90210, Ժանդարմ և ժանդարմետկաներ, Քինգսայզ, Նյույորքյան պատմություն, Էլլի Մաքբիլլ և այլք։


== Ծանոթագրություններ ==


== Արտաքին հղումներ ==
Актриса Archived 2014-01-02 at the Wayback Machine. на сайте okino.ru (ռուս.)
Актриса на сайте csfd.cz (չեխ.)
Актриса озвучивания на сайте dabingforum.cz (չեխ.)
Մարիոն շրջան (Օրեգոն)

Անվան այլ կիրառումների համար տե՛ս՝ Մարիոն շրջան (այլ կիրառումներ)Մարիոն շրջան (անգլ.՝ Marion County), ԱՄՆ Օրեգոն նահանգի 36 վարչական միավորներից մեկը։ Ընդհանուր տարածությունը 3.069 կմ² է, բնակչությունը՝ 315.335 մարդ (2010 թ. տվյալներով)։ Շրջկենտրոնն է Սալեմ բնակավայրը։ Կազմավորվել է 1843 թ.։
Ռամի Ռաբիա

Ռամի Խիշամ Աբդել Ազիզ Ռաբիա  (արաբ․՝ رامي ربيعة‎‎‎, մայիսի 20, 1993(1993-05-20), Կահիրե, Եգիպտոս), եգիպտացի ֆուտբոլիստ, Կահիրեի «Ալ-Ահլի» ֆուտբոլային ակումբի և Եգիպտոսի ֆուտբոլի ազգային հավաքականի պաշտպան։


== Ակումբային կարերիա ==
Ռամին իր հայրենի քաղաքի «Ալ-Ահլի» ֆուտբոլային ակումբի սան է։ 2010 թվականի դեկտեմբերի 21-ին «Խարաս Էլ-Խոդուդ» ակումբի դեմ խաղում իր նորամուտն է նշել Եգիպտոսի ֆուտբոլի առաջնությունում։ 2013 թվականի մարտի 10-ին ԵՆՊՊԻ ակումբի դեմ խաղում նա իր առաջին գոլն է խփել «Ալ-Ահլի» ակումբի կազմում։ Կահիրեական ֆուտբոլային ակումբի կազմում Ռամին երկու անգամ հաղթել է ազգային և Աֆրիկայի չեմպիոնների գավաթի լիգաները, ինչպես նաև` Աֆրիկայի չեմպիոնների սուպեր գավաթը և Եգիպտոսի սուպեր գավաթը։
2014 թվականի ամռանը Ռամին տեղափոխվել է պորտուգալական «Սպորտինգ» ակումբ։ Տրանսֆերի գումարը կազմել է 750 հազար եվրո։ 2015 թվականի հունվարի 14-ին Պորտուգալիայի գավաթի` «Բոավիշտա» ակումբի դեմ խաղում նա իր նորամուտն է նշել լիսաբոնյան թիմում։ Նույն թվականին Ռաբիան դարձել է մրցաշարի հաղթող։
2015 թվականի ամռանը Ռաբիան վերադարձել է «Ալ-Ահլի» ակումբ։


== Միջազգային կարերիա ==
2013 թվականի հունվարի 14-ին Կոտ դ'Իվուարի ֆուտբոլի ազգային հավաքականի դեմ ընկերական խաղում Ռաբիան իր նորամուտն է նշել Եգիպտոսի ֆուտբոլի ազգային հավաքականում։ Մարտի 7-ին Կատարի ֆուտբոլի ազգային հավաքականի դեմ խաղում նա իր առաջին գոլն է խփել իր ազգային թիմում։
2013 թվականին երիտասարդական հավաքականի կազմում Ռաբիան հայտավորվել է Թուրքիայում կայանալիք 2013 թվականի երիտասարդական առաջնությանը։ Առաջնությանը մասնակցել է Իրաքի, Չիլիի և Անգլիայի հավաքականների դեմ խաղերին։


== Գոլեր Եգիպտոսի հավաքականի կազմում ==


== Ձեռքբերումներ ==
Թիմային
 «Ալ Ահլի»

1 Եգիպտոսի ֆուտբոլի առաջնություն — 2010/11
1 Եգիպտոսի ֆուտբոլի առաջնություն — 2013/14
1 Եգիպտոսի ֆուտբոլի առաջնություն — 2015/16
Եգիպտոսի սուպերգավաթակիր — 2011
Աֆրիկայի ֆուտբոլի կոնֆեդերացիայի սուպերգավաթակիր — 2013
Աֆրիկայի ֆուտբոլի կոնֆեդերացիայի հաղթող — 2012
Աֆրիկայի ֆուտբոլի կոնֆեդերացիայի հաղթող — 2013 ««Սպորտինգ» (Լիսաբոն)

Պորտուգալիայի գավաթակիր — 2014/2015Միջազգային
 Եգիպտոսի մինչև 20 տարեկանների հավաքական

1 Աֆրիկայի երիտասարդական գավաթ — 2013
Բրոնզե` Աֆրիկայի երիտասարդական գավաթ — 2011


== Ծանոթագրություններ ==


== Արտաքին հղումներ ==
Ֆուտբոլիստի էջը soccerway.com կայքում(անգլ.)
Վիճակագրություն FIFA-ի կայքում(անգլ.)
Player Profile - Ramy Rabia
Վիճակագրությունը National Football Teams կայքում(անգլ.)Պրոֆիլը transfermarkt.com կայքում(անգլ.)
Եֆրեմկինո (գյուղ, Շիրինսկի շրջան)

Անվան այլ կիրառումների համար տե՛ս՝ ԵֆրեմկինոԵֆրեմկինո (ռուս.՝ Ефремкино), գյուղ Ռուսաստանի Խակասիա հանրապետության Շիրինսկի շրջանի կազմում։
Բնակչությունը 2004 թվականին գրանցված տվյալներով կազմում էր 537 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Քրիտենդեն շրջան (Կենտուկի)

Քրիտենդեն շրջան (անգլ.՝ Crittenden County), ԱՄՆ Կենտուկի նահանգի 105 վարչական միավորներից մեկը։ Ընդհանուր տարածությունը 938 կմ² է, բնակչությունը՝ 9.315 մարդ (2010 թ. տվյալներով)։ Շրջկենտրոնն է Մարիոն բնակավայրը։ Կազմավորվել է 1842 թ.։
Արգանշի

Արգանշի (ֆր.՝ Arganchy), համայնք Ֆրանսիայի Ստորին Նորմանդիա մարզի Կալվադոս գավառում։
Բնակչությունը 2009 թվականի դրությամբ կազմում է 234 մարդ, բնակչության խտությունը` 33.10 մարդ/կմ²։ Բնակավայրը զբաղեցնում է 7.07 կմ² տարածք։


== Աշխարհագրություն ==
Գտնվում է Փարիզ քաղաքից 230 կմ արևմուտք, Կան քաղաքից` 28 կմ արևմուտք։


== Բնակչություն ==
Բնակչության քանակը ըստ տարիների

Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ


== Տնտեսություն ==
2010 թվականին ուներ 176 աշխատունակ (15-64 տարեկան) բնակիչ, որոնցից ակտիվ էին 122-ը, իսկ ոչ ակտիվները` 54։ Ակտիվության ցուցանիշը կազմում է 69,3 %։ 122 աշխատունակ մարդկանցից աշխատել է 117 անձ (64 տղամարդ և 53 կին)։ Գործազուրկ են եղել 5 անձ (1 տղամարդ և 4 կին)։ 54 անաշխատունակներից 15-ը եղել են աշակերտներ կամ ուսանողներ, 29-ը` թոշակառուներ, իսկ 10-ը չեն աշխատել տարբեր պատճառներով։


== Տես նաև ==
Կալվադոս գավառի համայնքների ցանկ


== Արտաքին հղումներ ==
INSEE


== Ծանոթագրություններ ==
Կալամանկայի շրջան

Կալամանկայի շրջան (ռուս.՝ Калманский район), մունիցիպալ շրջան Ռուսաստանի Դաշնության Ալթայի երկրամասում։
Ստեղծվել է 1935 թվականին։ Վարչական կենտրոնը՝ Կալմանկա։


== Աշխարհագրություն ==
Շրջանի տարածքի մակերեսը կազմում է 1820 կմ²։


== Բնակչություն ==
2011 թվականի մարդահամարի արդյունքներով շրջանում բնակվում էր 14244 մարդ։ Բնակչության խտությունը կազմում էր 7,83 մարդ/կմ²։


== Ծանոթագրություններ ==


== Արտաքին հղումներ ==
Ռուսաստանի Կառավարության կայք. Տարածաշրջանների մասին տարաբնույթ տեղեկություններ։ Անհրաժեշտ է փնտրել ըստ շրջանի անվանման։ (ռուս.)
Սիզմա (գյուղ, Շեկսինսկի շրջան)

Սիզմա (ռուս.՝ Сизьма), գյուղ Ռուսաստանի Վոլոգդայի մարզի Շեկսինսկի շրջանի կազմում։
Բնակչությունը 2002 թվականին գրանցված տվյալներով կազմում էր 233 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Միխայիլ Չեխով

Միխայիլ Ալեքսանդրովիչ Չեխով (ռուս.՝ Михаи́л Алекса́ндрович Че́хов, օգոստոսի 29, 1891(1891-08-29), Սանկտ Պետերբուրգ, Ռուսական կայսրություն - սեպտեմբերի 30, 1955(1955-09-30)[…], Բևերլի Հիլզ, Լոս Անջելես շրջան, Կալիֆոռնիա, ԱՄՆ), ռուս դերասան, ռեժիսոր, մանկավարժ։ Հանրապետության վաստակավոր արտիստ (1924), ԱՄՆ-ի կինոարվեստի և կինոգիտության ակադեմիայի իսկական անդամ (1946)։ Անտոն Պավլովիչ Չեխովի եղբորորդին։


== Կենսագրություն ==
1911 թվականին ավարտել է Ա․ Մ․ Աուվորինի թատերական դպրոցը (Պետերբուրգ)։ 1913 թվականին ընդունվել է ՄԳԹ, որի 1-ին ստուդիայում, Ե․ Վախթանգովի համագործակցությամբ, ստեղծել է Ֆրիբեի (Հաուպտմանի «Հաշտության տոնը», 1913), Ֆրեզերի (Բերգերի «Ջրհեղեղ», 1915), Էրիկ 14-րդ (Մթրինդբերգի «Էրիկ 14-րդ», 1921) անձնավորումները, ինչպես և Մալվոլիոյի (Շեքսպիրի «Տասներկուերորդ գիշեր», 1917) և Խլեստակովի (Գոգոլի «Ռեիզոր», 1921) կերպարները, հիմնական բեմում՝ Կ․ Ստանիսլավսկու բեմադրությամբ։ Չեխովի գեղագիտական և բարոյական հայացքները ձևավորվել են Կ․ Ստանիսլավսկու, Լ․ Մուլերժիցկու և Ե․ Վախթանգովի անմիջական ազդեցությամբ։ Մոսկվայում և Ռիգայում Չեխովը դիտել է Վ․ Փաիազյանի խաղը և նրան դասել իր ուսուցիչների շարքը։ 1919-1922 թվականին ղեկավարել է «Չեխովյան ստուդիա»-ն, 1924-1928 թվական֊ին՝ ՄԳԱԹ 2-րդը, ուր աչքի է ընկել Համլետի (Շեքսպիրի «Համլետ», 1924), Աբլեուխովի (Ա․ Բելիի «Պետերբուրգ», 1925, այս դերակատարումը Լունաչարսկին համարել է հանճարեղ), Մուրոմսկու (Մուխովո-Կոբիլինի «Գործ», 1927) դերերով։ Չեխովի դերակատարումներն աչքի են ընկել գաղափարական մեկնաբանության թարմությամբ և ստեղծագործական համարձակ մտահղացումներով։ Նա ի հայտ է բերել վերամարմնավորման հազվագյուտ ձիրք, անթերի տեխնիկա, իմպրովիզացիոն արվեստի անսպառ հնարավորություններ և վարակիչ հուզականություն՝ որոշ դեպքերում ընկնելով հիվանդագին ապրումների մեջ։ Չեխովի խաղնկերներն ու ականատեսները նրան համարել են գերարտիստ։ Սակայն թատրոնում տարաձայնությունների, ինչպես և իր աշխարհայացքային հակասությունների պատճառով Չեխովը հեռացել է ՄԳԱԹ 2-րդից, 1928 թվականից ապրել արտասահմանում, ռուսական տարբեր թատերախմբերի հետ հանդես եկել Բեռլինում, Փարիզում, Պրագայում, Ռիգայում, Կաունասում, Նյու Յորքում և այլուր։ Օտար թատերական միջավայրն ու լեզուն կործանարար ազդեցություն են ունեցել Չեխովի ստեղծագործության վրա։ Այս շրջանում ստեղծած կերպարներից նշանավոր են միայն Իվան Ահեղը (Ա․Կ․Տոլստոյի «Իվան Ահեղի մահը»), Ֆոմա Օպիսկինը («Ստեպանչիկովո գյուղը», ըստ Դոստոևսկու, 1933, Ռիգայի ռուսական դրամայի թատրոն)։ Նկարահանվել է ռուսական, գերմանական, ֆրանսիական և ամերիկական ֆիլմերում։ Ղեկավարել է ստուդիաներ Լիտվայում, Լատվիայում (1932-1934)։ Հոլիվուդին կից ստուդիայում Չեխովին դասավանդել է դերասանի վարպետություն՝ ըստ Ստանիսլավսկու սիստեմի։ Աշակերտներից են՝ անգլիացի դերասան Պ․ Ռոջերսը, ամերիկական կինոդերասաններ՝ Գ․Պեկը, Յու․Բրինները։ Հեղինակ է «Դերասանի ուղին» (1928) և «Դերասանի տեխնիկայի մասին» (1953) գրքերի։


== Ծանոթագրություններ ==
Տոմիկ (Սղերդի գավառ)

Տոմիկ, գյուղ Արևմտյան Հայաստանում, Բիթլիսի վիլայեթի Սղերդի գավառում։ Գտնվում էր Սղերդ քաղաքից 7 կմ հարավ-արևելք։
Տարածքը լեռնային էր։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Բիթլիսի նահանգի հայաբնակ բնակավայրեր


== Ծանոթագրություններ ==
Մի կաթիլ մեղրը (այլ կիրառումներ)

Մի կաթիլ մեղրը կարող է վերաբերել հետևյալին.

Մի կաթիլ մեղրը (ֆիլմ)
Մի կաթիլ մեղրը (մուլտֆիլմ)
Վերխ-Չեբուլա

Վերխ-Չեբուլա (ռուս.՝ Верх-Чебула), քաղաքատիպ ավան Ռուսաստանի Կեմերովոյի մարզի Չեբուլինսկի շրջանի կազմում։
Բնակչությունը 2010 թվականին գրանցված տվյալներով կազմում էր 5136 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Ծառաբնակ բարոնը

«Ծառաբնակ բարոնը» (իտալերեն՝ Il barone rampante), 1957 թվականին հրատարակված Իտալո Կալվինոյի վեպը, որը նրա «Մեր նախնիները» (իտալերեն՝ I nostri antenati) եռագրության երկրորդ գիրքն է։ Եռագրության մյուս վեպերն են՝ «Երկատված վիկոնտը» (իտալերեն՝ Il visconte dimezzato, 1952), «Գոյություն չունեցող ասպետը» (իտալերեն՝ Il cavaliere inesistente):
Վեպի գործողությունները ծավալվում են ծառաշատ Օմբրոզայում։ Գլխավոր հերոսը` Կոզիմո Ռոնդոն, վճռում է այլևս չենթարկվել ավանդապաշտ ու խիստ ընտանիքին, լքում է նրանց ու ողջ կյանքն անցկացնում ծառերի վրա։ «Ծառաբնակ բարոնը» այլաբանական վեպ է։ Վեպում պատմողը գլխավոր հերոսի եղբայրն է։


== Հայերեն հրատարակություն ==
Վեպը 2017 թվականին հայերեն հրատարակել է «Անտարես» հրատարակչությունը «Օտար գիր» մատենաշարով։ Իտալերենից թարգմանեց Հասմիկ Եղիազարյանը, խմբագիր՝ Զավեն Բոյաջյան։ 320 էջ։


=== Հայերեն հրատարակության հանձնարարականը ===
XX դարի իտալացի ականավոր գրող Իտալո Կալվինոյի «Ծառաբնակ բարոնը» վեպի (1957)՝ նրա լավագույն երկերից մեկի գործողությունը ծավալվում է XVIII դարի և XIX դարի սկզբին ծառաշատ Օմբրոզայում։ Արկածային սյուժեով, էքսցենտրիկ կերպարներով և հեղինակին հատուկ թեթև և հեգնական ոճով վեպն արծարծում է նաև մեր ժամանակների կարևորագույն խնդիրները։


== Արտաքին հղումներ ==
«Բարձր գրականություն» հաղորդաշարում «Ծառաբնակ բարոնը» վեպի մասին Արքմենիկ Նիկողոսյանի հետ զրուցում է Հրաչյա Սարիբեկյանը


== Ծանոթագրություններ ==
Լիբերիա (այլ կիրառումներ)

Լիբերիա, կարող է վերաբերել՝

Լիբերիա - երկիր Արևմտյան Աֆրիկայում, Ատլանտյան օվկիանոսի ափին
Լիբերիա - քաղաք Կոստա Ռիկայում, համանուն կանտոնում
Լիբերիա - գավառ Կոստա Ռիկայի Գուանակաստե նահանգում
Ներսես Խառատյան

Ներսես Սոսի Խառատյան (հոկտեմբերի 23, 1947(1947-10-23), Մեղրի, Հայկական ԽՍՀ, ԽՍՀՄ), հայ բանաստեղծ, արձակագիր, Հայաստանի գրողների միության անդամ (2012)։


== Կենսագրություն ==
Ներսես Խառատյանը ծնվել է 1947 թվականին Մեղրու շրջանի Մեղրի քաղաքում։ Ավարտել է Երևանի պետական համալսարանի իրավաբանական ‎ֆակուլտետը։ Աշխատել է Հայաստանի դատախազության համակարգում։ Խառատյանի արձակ և չափածո ստեղծագործությունները պարբերաբար տպագրվում են հանրապետական գրական մամուլում և հանդեսներում։ Խառատյանի ստեղծագործությունները թարգմանվել են ռուսերեն։


== Երկեր ==
Կարոտի երգեր, Երևան, 2003։
Մորմոք (բանաստեղծություններ), Երևան, 2008, 66 էջ։
Դու հրաշք էիր, կյանք (բանաստեղծություններ), Երևան, 2009, 238 էջ։
Փոքր քաղաքի մեծ պատմություններ (պատմվածքներ և նովելներ), Երևան, 2012, 160 էջ։
Վայրիվերումների բացատ (պատմվածքներ, նովելներ), Երևան, 2013, 80 էջ։
Խաղ մահվան հետ (պատմվածքներ), Երևան, 2015, 150 էջ։
Ո՞վ սպանեց Էլենին (վեպ), Երևան, 2016, 196 էջ։
Մերժվածները (վեպ), Երևան, 2017, 164 էջ։
Թռիչք ժամանակից դուրս (ընտրանի), Երևան, 2017, 278 էջ։
Կրակոց թիկունքից (վեպ), Երևան, 2018, 208 էջ։
Հովտաշուշան (վեպ), Երևան, 2019, 400 էջ։
Պատասխան տալու ժամանակը (վեպ), Երևան, 2020, 341 էջ։
Վերջինը (վեպ), Երևան, 2021, 352 էջ։
Հին օրերի կանչը (պատմվածքներ), Երևան, 2021, 222 էջ։
Անհայտը (դետեկտիվ), Երևան, 2022, 408 էջ։


== Պարգևներ և մրցանակներ ==
«Մերժվածները» վեպն արժանացել է «Հրանտ և Մանուշակ Սիմոնյաններ» գրական հիմնադրամի (Լոս Անջելես) մրցանակի, 2017
Հայաստանի գրողների միության նախագահության գրական վաստակի համար մեդալ, 2017
«Ո՞վ սպանեց Էլենին» վեպը արժանացել է Հայաստանի գրողների միության Դերենիկ Դեմիրճյանի անվան մրցանակի, 2016


== Ծանոթագրություններ ==


== Արտաքին հղումներ ==
Ներսես Խառատյան
Օտարվածը / Ներսես Խառատյան
USS Texas (SSN-775)

SSN-775 Տեխաս, ամերիկյան ռազմածովային ուժերի «Վիրջինիա» տիպի երկրորդ սուզանավը։


== Արտաքին հղումներ ==
սուզանավերի պաշտոնական կայք Archived 2008-11-18 at the Wayback Machine.
Կեյսի Տոլա

Կեյսի Տոլա (փետրվարի 5, 1992(1992-02-05), Տիրանա, Ալբանիա), ալբանացի երգչուհի։ 
Ծնվել է 1992 թվականի փետրվարի 5-ին Ալբանիայում, ալբանացի երգչուհի է, ով ներկայացրել է Ալբանիան Եվրատեսիլ 2009 երգի մրցույթում։ Կեյսիի կարիերայի սկիզբը դրվեց 11 տարեկանում, այդ տարիքում նա մասնակցեց Young Voices (Երիտասարդ Ձայներ) մրցույթին և հաղթեց։ 2009 թվականին Կեյսին ներկայացրեց Ալբանիան Եվրատեսիլ 2009 Երգի մրցույթում անցնելով եզրափակիչ փուլ Կեյսին զբաղեցրեց 17-րդ հորիզոնականը 48 միավորով, երգչուհու Carry Me In Your Dreams երգը Albanian Radio Television Song Contest-ի լավագույն երգը ճանաչվեց։


== Սինգլներ ==
2008 - "Nje Minute" (A Minute)
2008 - "Carry Me in Your Dreams"
2009 - "Qiellin do ta Prek me Ty" (I will Touch the Sky with You)
2009 - "UAT" (ft. Shqiponjat)"
2009 - "Ndonjëherë" (Sometimes)
2010 - "Pranë" (Close to..)


== Ծանոթագրություններ ==
Նորքի փողոց (Երևան)

Նորքի փողոց, փողոց Երևանի Նորք-Մարաշ վարչական շրջանում։


== Տվյալներ ==
Սկսվում է Խանզադյան փողոցի թիվ 65 և 56 տնատիրություններից և ձգվում մինչև թիվ 152 և 175/4 տնատիրություններ` հասնելով Նորքի անտառաշերտի արևելյան մաս։ Հին Նորքի նախկին 2-րդ փողոցի մի հատվածն է։ Մինչև 2017 թվականի մայիս եղել է Խանզադյան փողոցի մի մասը։ Ստեղծվել է Երևանի ավագանու 2017 թվականի մայիսի 30-ի № Հ/ 0350 որոշմամբ։


== Հատող փողոցներ ==
Խանզադյան փողոցի 1-ին նրբանցք
Խանզադյան փողոցի 2-րդ նրբանցք
Նորքի 5-րդ փողոց
Նորքի 6-րդ փողոց
Նորքի 1-ին փողոց
Նորքի 6-րդ նրբանցք


== Տես նաև ==
Երևանի փողոցների ցանկ
Երևանի վարչական բաժանում


== Ծանոթագրություններ ==


== Աղբյուրներ ==
Երևանի փողոցներ. նոր անվանում, նախկին անվանում
Երևան քաղաքի հասցեների տեղեկատու, Երևան, 1983, էջեր 369-506, Երևան քաղաքի փողոցների անվանումները
Սերգեյ Ավագյան,  Երևանի փողոցները, Երևան, «ՎՄՎ-ՊՐԻՆՏ», 2010 — 272 էջ։
Վելյու (այլ կիրառումներ)

Վելյու, կարող է վերաբերել՝

Վելյու - Ֆրանսիայում գտնվող համայնք
Վելյու - գետ Ռուսաստանում
Դալաս (Սպարկերտի գավառ)

Անվան այլ կիրառումների համար տե՛ս՝ Դալաս (այլ կիրառումներ)Դալաս, գյուղ Արևմտյան Հայաստանում, Բիթլիսի վիլայեթի Սպարկերտի գավառակում։
Գյուղը հայաբնակ էր։ 1880-ական թվականներին ուներ 10 տուն, իսկ 1907 թվականին 21 տուն հայ բնակիչ։
Դալասի հյուսիսային կողմում կա եկեղեցու ավերակների մնացորդներ։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Բիթլիսի նահանգի հայաբնակ բնակավայրեր


== Ծանոթագրություններ ==
Նաբուգոդոնոսոր I

Նաբուգոդոնոսեր I (աքքադերեն՝ Набу-кудурри-уцур I, (Nabû-kudurrī-usur I) - Բաբելոնի արքա, կառավարել է մոտավորապես մ.թ.ա. 1125-1103 թթ.-ին։
Նինուրտա-նադին-շումի որդին։ Նրա կառավարման ընթացքում սկսվեց նոր և չնայած կարճ վերելքը Բաբելոնի։


== Կառավարումը ==
Պատերազմ Ասորեստանի հետ
Երբ Նաբուգոդոնոսորը սկսեց կառավարել, նրա համար հեշ ժամանակներ չէին։ Իր իշխանության 4-րդ տարին (մ. թ. ա. 1121 թ.) նա ուղևորվեց դեպի Ասորեսատնի սահման և հարձակվեց ռուս.՝ Цанк ամրոցի վրա։ Սակայն Ասորեստանի արքա Աշուր-րեշ-իշի I ոչ միայն ետ շպրտեց բաբելոնացիների հարձակումը, այլև պարտության մատնեց նրանց։
Պատերազմ Էլամի հետ
Մոտավորապես մ.թ.ա. 1120 թ.-ին Էլամի գահին բազմեց Խուտելետուշ-Ինշուշինակ։ Մ.թ.ա. 1115 թ.-ին Նաբուգոդոնոսորը արշավ սկսեց էլամների դեմ, բայց այս արշավը ավարտվեց անհաջող իր համար։ Մ.թ.ա. 1115 թ.-ին նա կրկին արշավեց Էլամ, և տարավ վճռական հաղթանակ նրանց դեմ ճակատամարտում կից Շոշին։ Երեվում է այդ պատերազմում մահացել է նաև Էլամի արքան՝ Խուտելետուշ-Ինշուշինակը։
Նաբուգոդոնոսորի հաղթանակը պայմանավորված էր նաև նրանով, որ նրա կողմն էին անցել նաև Ռիտի-մարդուկ, (կասիտերեն Լակտի-Շիխու) քասիթների տոհմից Բիտ-Կարզիյաբկու և երկու շատ ազդեցիկ քուրմեր, որոնք հափշտակել էին Րիա Աստվածուհու արձանը։ Հետո Նաբուգոդոնոսորը նվաճեց Շոշին և այնպիսի հարված հասցրեց Էլամին, որ 3 դարվա (սկսած մ.թ.ա. 821 թ.) ընթացքում ոչ մի աղբյուրում չի հիշատակվում։ Էլամից հեռանալուց հետո, Էլամի գահին է բարձրանում Շիլխանա-խամրու-լագամար՝ կամ տղան, կամ եղբայրը Խուտելետուշ-Ինշուշինակի, որի մասին ոչինչ հայտնի չէ, բացի այն փաստից որ նա բազմել է գահին։


== Արքայի այլ արշավանքները ==
Նաբուգոդոնոսորը ոչ միայն ավերեց Էլամին, այլ նաև սիրում էր պարծենալ իր արձանագրությունում, որ նա եղել է «լուլուբիների հզոր երկրի նվաճողը», «նվաճել է Ամուրու երկիրը (Սիրիայում) և ջախջախել է քասիթներին»։ Նաև հաջող մենամարտել է արամեացիների հետ, որոնք սկսել էին նրխուժել Բաբելոն հյուսիս-արևմուտքից։


== Երկրի դրությունը ==
Այնուամենայնիվ երկրի ներսում արքայի դրությունը մնում էր ոչ կայուն։ Նաբուգոդոնոսորը, ինչպես նախորդ արքաները, շարունակում էր հենարան փնտրել քուրմերի, քաղաքների, հայտնի և ազդեցիկ ընտանիքների, առանձին ազդեցիկ անձանց մեջ։ Դրանով է բացատրվում մինչև մեզ հասած արտոնյալ անձեռնմխելի հրովարտակները։ Այսպես Էլամի վրա արշավից հետո, արքային դիմել է խնդրանքով Րիտի-Մարդուկ, տերը Բիտ-Կարզիյաբկու, ով անցել էր Նաբուգոդոնոսորի կողմը, և նկատված արքայի կողմից, կռվում աչքի ընկնողների հետ։ Խնդրանքը վերաբերում էր բոլոր քաղաքներին այդ տարածաշրջանում՝ սփռված Նամարում, որոնք նախկին արքաների օրոք ազատված էին բոլոր մուրհակներից։ Բայց, չնայած իրենց իրավունքներին, ընդգրկվել են որպես դավաճաններ Նամարի տարածքում։


== Գրականություն ==
Б. А. Тураев. «История Древнего Востока».
Древний Восток и античность. // Правители Мира. Хронологическо-генеалогические таблицы по всемирной истории в 4 тт. / Автор-составитель В. В. Эрлихман. — Т. 1.


== Հղումներ ==
Ալի (այլ կիրառումներ)

Ալի անվանումը կարող է վերաբերել՝

Ալի (անուն) - արաբական և այլ իսլամադավան երկրներում տարածված տղամարդու անուն


== Աշխարհագրական ==
Ալի (Ալաշկերտի գավառ) - գյուղ Արևմտյան Հայաստանում, Էրզրումի վիլայեթի Ալաշկերտի գավառակում
Ալի (Արդահանի գավառ) - գյուղ Արևելյան Հայաստանում, Կարսի մարզի Արդահանի գավառում
Ալի (Արճեշի գավառ) - գյուղ Արևմտյան Հայաստանում, Վանի վիլայեթի Արճեշի գավառում
Ալի (Էրզրումի գավառ) - գյուղ Արևմտյան Հայաստանում, Էրզրումի վիլայեթի Էրզրումի գավառում
Ալի (Սիցիլիա) - կոմունա Իտալիայում
Ալի (Ալմա Աթայի մարզ) - գյուղ Ղազախստանում
Ալի (Խաշուրի մունիցիպալիտետ) - գյուղ Վրաստանում։ Գտնվում է Շիդա Քարթլի երկրամասի Խաշուրի մունիցիպալիտետում


== Մշակույթ ==
Ali Project - ճապոնական երաժշտական խումբ
Ալի (ֆիլմ) - 2001 թ. ամերիկյան ֆիլմ
Nexus Mods

Nexus Mods-ը (հայերեն՛ Նեքսուսի Մոդեր) կայք է, որը թույլ է տալիս օգտատերերին վերբեռնել և ներբեռնել համակարգչային խաղերի «մոդերներ» (փոփոխություններ)։ Այն հանդես է գալիս որպես օրիգինալ բովանդակության բաշխման աղբյուր։ Այն վեբում խաղերի մոդիֆիկացիայի ամենախոշոր կայքերից մեկն է և 2022 թվականի հունվարի դրությամբ ուներ երեսուն միլիոն գրանցված անդամներ։ Հիմնադրվել է 2001 թվականին որպես երկրպագուների կայք, Nexus Mods-ը փոփոխվել է 2007 թվականին՝ դառնալով TESSsource կայք։ Nexus Mods ցանցն աջակցում էր 1558 խաղ 2022 թվականի հունվարի դրությամբ՝ մեկ ֆորումով և վիքիով կայքի և մոդի հետ կապված թեմաների համար։ Վերջերս [այսօրվա դրությամբ] Nexus Mods կայքը ընդլայնվեց՝ ծառայելու որպես ցանկացած փոփոխվող PC խաղի համար mod ֆայլերի հոսթինգ։


== Պատմություն ==
Nexus Mods-ը հիմնադրվել է Ռոբին Սքոթի և նրա ընկերոջ կողմից 2001 թվականի օգոստոսին՝ որպես Bethesda Softworks խաղի The Elder Scrolls III: Morrowind-ի երկրպագուների կայք՝ Morrowind Chronicles անունով։ Morrowind Chronicles-ի հաջողությունից հետո Սքոթը և նրա ընկերը, ում հետ նա աշխատում էր, հիմնեցին GamingSource անունով ընկերություն և ստեղծեցին TESSource կայքը, որը թույլ էր տալիս օգտվողներին վերբեռնել իրենց փոփոխություններն ու բովանդակությունը The Elder Scrolls տեսախաղերի շարքի խաղերի համար։ Շուտով Սքոթը հոգնեց վեբկայքերի եկամուտների բաշխումից, երբ նա ինքնուրույն աշխատեց կայքերը, և 2007 թվականին որոշում կայացրեց հեռանալ TESSource-ից և հիմնեց իր սեփական կայքը TESNexus անունով։ Սքոթն օգտվել է TESSource կայքից իր նոր ձեռնարկությամբ։ Սա հանգեցրեց նրան, որ 2017-ի սկզբին ավելի քան 200 հավելյալ խաղեր ապահովվեցին։
Սքոթը 2013-ին նշեց, որ Nexus-ի կայքերը տեսանելի ապագայում կմնան զերծ կորպորատիվ ներդրումներից՝ նաև խուսափելով ուղղակի գովազդից։ Փոխարենը եկամուտը ստացվել է պրեմիում անդամակցություններից, այլապես կայքը անվճար է։
2015 թվականի դեկտեմբերին կայքը զեկուցեց հաշիվների անունների անվտանգության հնարավոր խախտման մասին և խորհուրդ տվեց իր անդամներին փոխել իրենց գաղտնաբառերը։
Ֆինանսական տեղեկատվությունը չի խախտվել, քանի որ կայքը օգտագործում է PayPal-ը բոլոր գործարքների համար։
2016 թվականին, գոյություն ունեցող օգտատերերի լայնածավալ հարցումից հետո, կայքը ստացավ մինչ օրս իր ամենամեծ վերանախագծումը։ Վերանախագծման արդյունքում ներկայացվեց արձագանքող տեսադաշտը, որը թույլ է տալիս անխափան զննարկում շարժական սարքի վրա, ինտուիտիվ նավիգացիոն գիծը և խաղերը ձեր պրոֆիլում ամրացնելու հնարավորությունը։
2021 թվականի ապրիլի դրությամբ Nexus Mods-ն ունի 26 միլիոն անդամ։ 2021 թվականի դրությամբ Nexus Mods-ը ինտերնետում խաղերի մոդիֆիկացիայի ամենամեծ կայքն է, որը զբաղեցնում է 1090-րդ տեղը Alexa վարկանիշում՝ իր սկզբնական մեկնարկից ի վեր ավելի քան 4,5 միլիարդ ներբեռնումներով։


== Ծանոթագրություններ ==
Արմենիա (թերթ, Մարսել)

«Արմենիա», հասարակական-քաղաքական, գրական շաբաթաթերթ։ Հրատարակվել է 1885-1923 թվականներին Մարսելում (Ֆրանսիա)։ Խմբագիրներ՝ Մկրտիչ Փորթուգալյան, Ե. Թորոսյան։


== Պատմություն ==
«Արմենիա» պարբերականն առաջին անգամ հրատարակվել է 1885 թվականի օգոստոսի 1-ին Մարսելում Մկրտիչ Փորթուգալյանի կողմից։
Նկարագրելով Արևմտյան Հայաստանի բնակչության ծանր վիճակը՝ շաբաթաթերթը նրանց կոչ է արել պատրաստվել ազգային-ազատագրական պայքարի։ «Արմենիան» բացահայտել է եվրոպական պետությունների գաղութային քաղաքականությունն ու շահադիտական նպատակները Թուրքիայում և քարոզել հույս չդնել նրանց վրա, այլ ազատության հասնել սեփական ուժերով (այդ թվում հույսը դնելով գյուղացիական ինքնապաշտպանության վրա)։ Հրապարակել է նյութեր հայկական գավառների դրության, Կ. Պոլսի ազգային հիմնարկների գործունեության, հայկական գաղթավայրերի (Հնդկաստան, Եգիպտոս, Հունաստան, Ռուսաստան, Ֆրանսիա, Ավստրիա և այլն) մասին։
Թերթը ողջունել է 1905 թվականին ռուսական հեղափոխությունը՝ նրա մեջ տեսնելով ապագա «ժողովրդական» Ռուսաստանի ծնունդը։ 1908 թվականին երիտթուրքական հեղաշրջմանը սկզբնապես վերաբերվել է անաչառ, սակայն հետագայում, իրադարձություների զարգացմանը զուգընթաց, պարզել է երիտթուրքերի հայահալած քաղաքականությունն ու նպատակները։
«Արմենիա» շաբաթաթերթը հրապարակել է նաև հայագիտական հոդվածներ և գեղարվեստական ստեղծագործություններ։
«Արմենիա» շաբաթաթերթի շուրջ համախմբված մտավորականները դարձել են հայկական առաջին քաղաքական կուսակցության՝ Արմենական կազմակերպության (1885) միջուկը։


== Ծանոթագրություններ ==


== Գրականություն ==
Claire Mouradian, «La vitalité d'une presse en diaspora», dans Collectif, Presse et mémoire : France des étrangers, France des libertés, Éditions de l'Atelier, 1990 (ISBN 978-2708228719, lire en ligne [archive]), p. 35-45
Krikor Beledian, Cinquante ans de littérature arménienne en France : Du même à l'autre, CNRS Éditions, 2001, 487 p. (ISBN 978-2271059291)
Claire Mouradian et Anouche Kunth, Les Arméniens en France : Du chaos à la reconnaissance, éditions de l'attribut, coll. « Exils », 2010, 168 p. (ISBN 978-2916002187)
Կոմունանցա

Կոմունանցա (իտալերեն՝ Comunanza), կոմունա Իտալիայում, գտնվում է Մարկե մարզի Ասկոլի Պիչենո գավառում։
Բնակչությունը կազմում է 3216 մարդ (2008), բնակչության խտությունը՝ 59 մարդ/կմ²։ Տարածքը կազմում է 54 կմ²։ Փոստային ինդեքս՝ 63044։ Հեռախոսային կոդ՝ 0736։
Կոմունայի հովանավորն է Սուրբ Եկատերինա Ալեքսանդրացին։ Տոնը նշվում է նոյեմբերի 25-ին։


== Ժողովրդագրություն ==
Բնակչության թվաքանակի փոփոխությունները


== Համայնքի վարչակազմ ==
Հեռախոսահամար։ 0736 84381


== Ծանոթագրություններ ==


== Արտաքին հղումներ ==
Վիճակագրության ազգային ինստիտուտ (իտալ.)
http://www.istat.it/english/ Archived 2009-12-07 at the Wayback Machine.
Նոզդրիգա (Անդոմայի վտակ)

Նոզդրիգա (ռուս.՝ Ноздрига), գետ Ռուսաստանում, հոսում է Վոլոգդայի մարզում։ Գետաբերանը տեղակայված է Անդոմա գետի աջ ափում՝ 21 կմ հեռավորության վրա։ Գետի երկարությունը 22 կմ է։


== Ջրային գրանցամատյանի տվյալներ ==
Ռուսաստանի ջրային գրանցամատյանի տվյալների համաձայն՝ պատկանում է Բալթյան ավազանային շրջանին, գետային ավազանը Նևի, ենթաավազանը՝ Սվիրի։ Գետի ջրատնտեսային տեղամասը Օնեժսկի ավազանն է։
Տվյալներն ըստ ջրային ռեսուրսների ֆեդերատիվ տեսչության.

Ջրային օբյեկտի, պետական ջրային գրանցման կոդը - 01040100612102000017352
Հիդրոլոգիական ուսումնասիրությունների կոդը - 102001735
Ավազանի կոդը - 01.04.01.006
Հիդրոլոգիական ուսումնասիրությունների հատորի համարը - 2
Թողարկումն ըստ հիդրոլոգիական ուսումնասիրությունների - 0


== Ծանոթագրություններ ==


== Արտաքին հղումներ ==
ՌԴ ջրային ռեսուրսների էկոլոգիան Archived 2015-05-26 at the Wayback Machine.
Մալայզիական դելֆին

Մալայզիական դելֆին (լատ.՝ Lagenodelphis hosei), կաթնասունների դասի և դելֆինների ընտանիքի դելֆին։ Եզակի ներկայացուցիչը մալայզիական դելֆինների ցեղի (Lagenodelphis)։
Այս առանձնյակի լատիներեն անվանումը տրվել է ի պատիվ բրիտանացի կենդանաբան Չարլզ Հոուեսի (1863-1929)։


== Արտաքին տեսք և կառուցվածք ==
Մալայզիական դելֆինի մարմնի երկարությունը կազմում է 2,1-2․7 մետրի։ Սկսած աչքերից և մինչև գենետիկ օրգաննեեր դելֆինը պատված է բաց դեղին շերտով։ Գանգը նման է մյուսի ցեղակիցների գանգերին։


== Պահպանություն ==
Երկրագնդում պահպանվել է մոտ 400-500 մալայզիական դելֆին։ Տարբեր խորություններում սնվում են ձկներով և մանր կաթնասուններով։


== Տարածվածություն ==
Մալայզիական դելֆինները ապրում են արևադարձային և մերձարևադարձային կլիմայական գոտիներում՝ Խաղաղ, Ատլանտյան և Հնդկական օվկիանոսներում։ Ամռանը Կուրոսիո հոսանքի ուղղությամբ շարժվելով նրանք մոտենում են Ճապոնիայի ափագծերին։ Նրանք ապրում են նաև Թայվանում, Պոլինեզիայում, Կիրիբատիում, Ավստրալիայում և նույնիսկ հարավում՝ Հարավաֆրիկյան Հանրապետությունում։


== Ծանոթագրություններ ==
Ամաշակութ

Ամաշակութ (վրաց.՝ ამაშუკეთი), գյուղ Վրաստանում։ Գտնվում է Իմերեթի մարզի Խարագաուլի շրջանում։


== Դիրք ==
Գյուղը գտնվում է ծովի մակարդակից 440 մետր բարձրության վրա՝ Ձիրուլա գետի ձախ ափին։ Շրջկենտրոն Խարագաուլից հեռու է 32 կմ։


== Բնակչություն ==
Ըստ 2014 թվականի մարդահամարի տվյալների, գյուղի բնակչությունը կազմում է 118 մարդ, մեծամասնությունը՝ վրացիներ։


== Տրանսպորտ ==
Գյուղը շրջկենտրոն Խարագաուլի հետ կապված է ավտոխճուղով։ Տարածքով է անցնում Թբիլիսի-Բաթում երկաթուղին։
Ամենամոտ օդանավակայանը գտնվում է Քութայիս քաղաքում։


== Ծանոթագրություններ ==